ทหารไทย’ลุยกินปลาซิวฟันกำไร8%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

‘
ตั้งเป้าปีหน้าขยายสินเชื่อ15% กวาดลูกค้าที่ใช้บสย.ค้ำประกัน
โพสต์ทูเดย์ — ทหารไทยสั่งสินเชื่อเอสเอ็มอีตั้งเป้า ปีหน้าโต 15% เล็งกวาดลูกค้า บสย.
นายสยาม ประสิทธิศิริกุล ประธานเจ้าหน้าที่บริหารธุรกิจขนาดกลางและขนาดย่อม ธนาคารทหารไทย เปิดเผยว่า ในปีหน้าธนาคารตั้งเป้าในการขยายสินเชื่อเอสเอ็มอีว่าจะเติบโตได้ 15% โดยจะเน้นเจาะกลุ่มลูกค้าที่เข้าร่วมโครงการ Porfolio Guarantee Scheme (PGS) หรือการค้ำประกันของบรรษัทประกันสินเชื่ออุตสาห กรรมขนาดย่อม (บสย.) ที่คาดว่า จะมีการพิจารณาขยายวงเงินระยะ 3 เพิ่มเติมอีก 12 หมื่นล้านบาท หลังจากวงเงินใน 2 ระยะแรกจำนวน 6 หมื่นล้านบาท ใกล้เต็มวงเงินที่เปิดไว้แล้ว
“ขณะนี้ธนาคารมีส่วนแบ่งการตลาดอยู่ที่ 33% หรือคิดเป็นอันดับ 1 จากวงเงินค้ำประกัน 5 หมื่นล้านบาท ในปีหน้าหาก บสย.มีการเปิดเฟส 3 เชื่อว่าธนาคารจะมีสินเชื่อที่เติบโตได้อีก อย่างไรก็ตามต้องรอดูว่าจะปรับเปลี่ยนเงื่อนไข หรือคิดค่าธรรมเนียมเพิ่มด้วยหรือไม่” นายสยาม กล่าว
นายสยาม กล่าวว่า ในปีหน้าธนาคารจะขยายฐานลูกค้ากลุ่มเอสเอ็มอีเพิ่มขึ้นอีก 8,0001 หมื่นราย โดยจะมีการปรับสัดส่วนของกลุ่มลูกค้าขนาดย่อมเพิ่มขึ้นเป็น 40% จากในปีนี้ตั้งไว้แค่ 35% เนื่องจากเป็นกลุ่มที่มีส่วนต่างอัตราดอกเบี้ยที่ค่อนข้างสูง 
นอกจากนี้ ธนาคารจะเน้นขยายฐานลูกค้าสินเชื่อแบบเครือข่ายธุรกิจ หรือซัพพลายเชนเพิ่มขึ้น
นายสยาม กล่าวว่า สำหรับผลการดำเนินงานการปล่อยสินเชื่อเอสเอ็มอีในช่วง 11 เดือนแรกของปีนี้ พบว่ามีอัตราการเติบโตขึ้น 6% หรือเพิ่มขึ้น 4,800 ล้านบาท โดยที่ 80% จะมาจากแคมเปญสินเชื่อ 3 เท่าของหลักประกัน บสย. ส่วนอีก 20% มาจากสินเชื่อซัพพลายเชน
ขณะที่อัตราผลตอบแทนในการปล่อยกู้ของสินเชื่อเอสเอ็มอีโดยเฉลี่ยอยู่ที่ 5.756% ส่วนอัตราผลตอบแทนในการปล่อยกู้กับกลุ่มธุรกิจขนาดย่อมอยู่ที่ 8% 
ด้านนายพิชิต อัคราทิตย์ ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) กล่าวว่า ใน 3 ไตรมาสแรกของปีนี้ บสย.มีการอนุมัติวงเงินโครงการในระยะที่ 2 ให้แก่ผู้ประกอบการเอสเอ็มอีไปแล้ว 8,002 โครงการ ซึ่งคิดเป็นวงเงิน 2.34 หมื่นล้านบาท และหากภายในสิ้นปีนี้ บสย. สามารถอนุมัติวงเงินได้ถึง 3 หมื่นล้านบาท จะมีการร้องขอให้กระทรวงการคลังพิจารณาต่ออายุโครงการ PGS ในระยะที่ 3
ด้านธนาคารกสิกรไทยนั้น นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย กล่าวว่า สินเชื่อเอสเอ็มอีในปีหน้าเชื่อว่าจะเติบโตได้ 9% ส่วนปีนี้จะขยายตัวที่ 8% ส่งผลให้ฐานสินเชื่อเอสเอ็มอีของธนาคารเพิ่มขึ้นเป็น 3.9 แสนล้านบาท
“ปีหน้าธุรกิจเอสเอ็มอีของไทยคงมีปัจจัยเสี่ยงในเรื่องค่าเงินบาทที่น่าจะแข็งค่าขึ้นมายืนในระดับ 28.50 บาท/เหรียญสหรัฐ และมีความเสี่ยงจากเรื่องอัตราดอกเบี้ยที่คาดว่าจะปรับขึ้นอีก 0.50.75% ซึ่งจะเป็นต้นทุนทางการเงิน ดังนั้นผู้ประกอบการต้องเร่งปรับตัวลดต้นทุนบางส่วนลง” นายปกรณ์ กล่าว 
ก่อนหน้านี้มีการคาดการณ์ว่าดอกเบี้ยนโยบายในปีหน้าจะปรับขึ้นจาก 2% ไปอยู่ระดับ 3%